text: Salutació Regidor d'Esports
  Fins no fa gaire temps la pràctica esportiva estava destinada principalment al jovent que a través de clubs i associacions gaudia d'un esport que ja des de petits el practicaven. Sortosament això ha canviat, i cada vegada són més la gent que practica algun tipus d'esport o activitat física sense preocupar-se de l'edat, sexe o altres paràmetres que responen a estereotips del passat.
  Ara tothom fem esport, i el fem no tan sols per a gaudir i passar una estona, sinó que el practiquem per estar millor físicament i psiquícament, és a dir per tenir salut i per a relacionar-nos amb la gent.
  Gràcies a les entitats esportives de Lliçà de Vall l'oferta esportiva municipal és variada, i s'amplia amb les activitats que ofereix l'Ajuntament de Lliçà de Vall a través de la seva Escola Esportiva Municipal per a totes les edats.